text: Tågen drillede morgentrafikken
  05 september 2018 kl. 03.43
  DMI advarede onsdag morgen om tæt tåge, der gav en sigtbarhed på under 100 meter.
  DMI udsendte varsel om tæt tåge onsdag morgen.
  Tæt tåge betyder en forøget risiko for trafikuheld. Kør forsigtigt og vær opmærksom på, at det kan tage længere tid at køre på arbejdet, lød meldingen fra DMI.
  Når tågen letter, så husk at slukke tågelyset på bilen. Det skarpe lys fra tågelygterne virker generende for især de trafikanter, der kommer bagfra - og kan også give anledninger til misforståelser og opbremsninger. 
  Det er onsdag formiddag fortsat meget tåget efter, at det er blevet lyst.
  Det betyder, at mange biler med automatisk lygte-tænd og sluk nu kører rundt helt uden lys bag på. Derfor lyder opfordringen: Tænd baglyset på din bil!
  
  En lastbil punkteret på Esbjergmotorvejen i vestlig retning,  mellem afkørsel Bramming og Korskroen, hvor der er vejarbejde.Der er tåget på stedet, og trafikken holder stille. Der er politi og tavlevogn på vej til stedet. Kør forsigtigt. #politidk
  
  